Sagen strandede imidlertid, da Københavns Kommune ønskede markedsleje for deres arealer. Det havde foreningen ikke råd til, og da Brøndbyernes velvilje ikke rakte til at købe arealerne, måtte projektet opgives omkring årsskiftet 1971/1972, efter at der var brugt mange kræfter på det.<ref name="Carstensen 9" /><ref name="Palsbo 11" /><ref>''Ingen museumssporvej i Brøndbyerne'' af John Lundgren. Bytrafik 2/1972, s. 43.</ref> Efterfølgende måtte det dog konstateres, at det nok var heldigt, da man næppe ville have kunnet være i fred for hærværk og graffiti.<ref name="Carstensen 9" /> Historien gentog sig i øvrigt i 2001, da Brøndby Kommune udpegede en del af det samme område til en [[Den muslimske gravplads i Brøndby|muslimsk gravplads]], men hvor det viste sig stadig at være ejet af Københavns Kommune. Efter en del forviklinger og hærværk kunne gravpladsen dog indvies i 2006.<ref name="Christensen 5">Christensen og Hørsted, s. 5.</ref><ref>{{webarchive |url=https://web.archive.org/web/20071008083224/http://www.folkebladet.dk/index.php?vs=ar&id=3423 |date=8. oktober 2007 |title=Muslimsk gravplads klar til åbning }}</ref>
Bygninger,_konstruktioner_og_anlæg